Sultan Abu Bakar ibni Temenggung Daeng Ibrahim

Sultan Sir Abu Bakar Al-Khalil Ibrahim Shah ibni Dato' Temenggung Seri Maharaja Tun Daeng Ibrahim  ( ; 3 Februari 1833 – 4 Jun 1895) ialah Sultan Johor Moden pertama dari tahun 1886 hingga tahun 1895. Sebelum baginda menjadi Sultan Johor, baginda merupakan Temenggung dan Pemerintah Johor (kecuali daerah Kesang) dari tahun 1862 hingga tahun 1868 dan selepas itu baginda menjadi Maharaja Johor dari tahun 1868 hingga tahun 1886. Semasa tempoh pemerintahan baginda sebagai Maharaja Johor, daerah Kesang kembali menjadi sebahagian daripada negeri Johor pada tahun 1879.

Sultan Abu Bakar juga dikenali sebagai "Bapa Johor Moden" atau "Bapa Pemodenan Johor" kerana baginda bertanggungjawab dalam pembangunan dan pemodenan Johor pada abad ke-19. Baginda memperkenalkan dasar-dasar dan memberikan bantuan kepada usahawan Cina bagi merangsang pertumbuhan ekonomi pertanian negeri Johor yang dimulakan oleh para pendatang Cina dari selatan China pada tahun 1840-an. Baginda juga bertanggungjawab dalam pembangunan infrastruktur, sistem pentadbiran, angkatan tentera dan perkhidmatan awam Johor yang kesemuanya dilakukan mengikut model Barat.

Sultan Abu Bakar terkenal dengan kemahiran diplomatiknya. Pihak British dan raja-raja Melayu sering mendapatkan nasihat baginda dalam membuat keputusan penting. Baginda juga seorang pengembara tegar dan menjadi pemerintah Melayu pertama yang berkunjung ke Eropah semasa kunjungan pertamanya ke England pada tahun 1866. Secara khusus, Sultan Abu Bakar menjadi sahabat karib Ratu Victoria pada tahun-tahun terakhir hidupnya. Persahabatan Sultan Abu Bakar dengan Ratu Victoria memainkan peranan penting dalam membentuk hubungan antara Johor dengan Britain dan menjadikan Johor satu-satunya negeri di Tanah Melayu yang mengekalkan autonomi dalam urusan dalamannya pada akhir abad ke-19 ketika British berusaha untuk menguasai negeri-negeri Melayu dengan meletakkan seorang Residen British di negeri-negeri tersebut. Baginda juga seorang Anglofilia di mana banyak tabiat dan keputusan peribadinya berpandukan idea dan cita rasa Eropah.

 Kehidupan awal 
Tun Abu Bakar dilahirkan pada 3 Februari 1833 di Istana Lama, Teluk Belanga, Singapura. Baginda adalah anakanda sulung Temenggung Johor, Temenggung Tun Daeng Ibrahim dan juga berketurunan Sultan Johor ke-10 yang juga Sultan Johor pertama daripada Wangsa Bendahara Johor, Sultan Abdul Jalil Riayat Shah IV. Tun Abu Bakar menghabiskan masa kecilnya di kampung ayahandanya yang terletak di Teluk Belanga, Singapura. Pada usia muda, baginda mempelajari Islam dan Adat (undang-undang Melayu tradisional) daripada guru-guru tempatanMilner, The Invention of Politics in Colonial Malaya, pg 208 sebelum baginda dihantar ke Sekolah Melayu Teluk Belanga, sebuah sekolah mubaligh yang dikendalikan oleh Reverend Benjamin Peach Keasberry. Di bawah bimbingan guru-guru mubaligh, baginda mempelajari adab dan berbahasa Inggeris dengan fasih selain bahasa ibundanya iaitu bahasa Melayu.Jessy, History of Malaya (1400–1959): 1400–1959, pg 225 

Pada tahun 1851, Temenggung Tun Daeng Ibrahim telah mewakilkan Tun Abu Bakar untuk membantu beliau dalam rundingan dengan Sultan Ali Iskandar Shah yang menuntut hak kedaulatan baginda ke atas negeri Johor.Winstedt, A History of Johore (1365–1941), pg 107 Temenggung Tun Daeng Ibrahim juga mewakilkan kerja-kerja pemerintahannya secara beransur-ansur kepada Tun Abu Bakar. Dalam tempoh ini, beberapa pegawai British memuji kemampuan diplomatik Tun Abu Bakar yang sangat baik seperti yang disebutkan dalam buku harian William Napier iaitu pegawai undang-undang kanan Singapura. Napier telah menemani Tun Abu Bakar untuk membawa Tengku Teh iaitu bonda Sultan Mahmud IV Muzaffar Shah, yang merupakan bekas Sultan Riau-Lingga, ke Johor tidak lama selepas Sultan Mahmud IV Muzaffar Shah mula menuntut hak kedaulatan baginda ke atas Pahang.Winstedt, A History of Johore (1365–1941), pg 136

Pada tahun berikutnya, berlaku Perang Saudara Pahang antara Raja Bendahara Pahang, Bendahara Tun Mutahir dengan adindanya, Tun Ahmad. Perang saudara tersebut menyaksikan persahabatan dan pemberian sokongan Tun Abu Bakar terhadap Bendahara Tun Mutahir. Tun Abu Bakar berkahwin dengan anakanda perempuan Bendahara Tun Mutahir pada tahun 1860 semasa lawatan baginda di Pahang dan pada tahun berikutnya baginda menandatangani perjanjian persahabatan dengan Bendahara Tun Mutahir.Nadarajah, Johore and the Origins of British Control, pg 20 Sementara itu, Temenggung Tun Daeng Ibrahim mengalami gering yang berpanjangan dan demam panas yang mengakibatkan kemangkatannya pada 31 Januari 1862.Turnbull, The Straits Settlements, 1826–67: Indian Presidency to Crown Colony, pg 286 

 Pemerintahan awal 

 Sebagai Temenggung Johor (1862–1868) 
Selepas kemangkatan ayahandanya, Temenggung Tun Daeng Ibrahim pada tahun 1862, Tun Abu Bakar diangkat menjadi Temenggung dan Pemerintah Johor (kecuali daerah Kesang yang diperintah oleh Sultan Ali Iskandar Shah pada ketika itu).[Carl A. Trocki, ms 128.] Temenggung Tun Abu Bakar memindahkan tempat persemayaman baginda ke estet Tyersall (kini Taman Tyersall yang terletak berhampiran dengan Kebun Bunga Singapura).

Sama seperti ayahandanya, baginda juga menyokong Bendahara Tun Mutahir dalam Perang Saudara Pahang kerana tindakan bekas Sultan Riau-Lingga, Sultan Mahmud IV Muzaffar Shah, yang telah disingkirkan daripada takhta Kesultanan Riau-Lingga oleh Belanda pada tahun 1857, dan Sultan Ali Iskandar Shah yang menyokong adinda Bendahara Tun Mutahir iaitu Tun Ahmad boleh menjejaskan kedudukan baginda sebagai Pemerintah Johor. Selepas Tun Ahmad mengalahkan kakandanya dan kemudian diangkat menjadi Raja Bendahara Pahang pada tahun 1863, Bendahara Tun Ahmad tidak melayan permintaan Sultan Mahmud IV Muzaffar Shah, untuk mendapatkan kembali takhta Kesultanan Riau-Lingga, dan permintaan Sultan Ali Iskandar Shah, untuk ditabalkan sebagai Sultan Johor-Pahang, kerana baginda tidak mahu mengheret negeri Pahang dan rakyatnya ke dalam peperangan di luar Pahang. Secara tidak langsung, Temenggung Tun Abu Bakar berjaya mempertahankan kedudukannya sebagai Pemerintah Johor.

Pada 1 Januari 1866, Temenggung Tun Abu Bakar mengadakan istiadat perasmian bandar Tanjung Puteri dan baginda menukar nama bandar tersebut kepada Johor Bahru dan mengisytiharkannya sebagai ibu negeri Johor.Dang Ku Puteri (4 Mac 2018), Nama Asal Johor Bahru, The Patriots Asia, Diambil daripada https://thepatriots.asia/nama-asal-johor-bharu/Buyong Adil (2020), Sejarah Johor: Edisi Semakan, halaman 273

 Sebagai Maharaja Johor (1868–1886) 
link=https://en.wikipedia.org/wiki/File:TAbu_Bakar.jpg|thumb|Lakaran rupa Maharaja Abu Bakar daripada akhbar Britain, 1866.
Ketika Temenggung Tun Abu Bakar melawat negara India dan Eropah pada tahun 1866, baginda menyedari bahawa gelaran Temenggung tidak terkenal di dunia Eropah berbanding gelaran Maharaja yang digunakan oleh raja-raja di India. Ini menyebabkan Temenggung Tun Abu Bakar ingin menggunakan gelaran baru yang lebih dikenali.Dang Ku Puteri (9 Mac 2018), Sejarah Awal Kesultanan Johor Moden, The Patriots Asia, Diambil daripada https://thepatriots.asia/sejarah-awal-kesultanan-johor-moden/ Pada 18 April 1868, Temenggung Tun Abu Bakar menghantar satu rombongan yang diketuai oleh sepupunya, Ungku Haji Muhammad ibni Tun Haji Abdullah ke Riau untuk berjumpa dengan Raja Ali Haji yang merupakan seorang sejarawan Bugis dan penasihat Yang Dipertuan Muda Riau.R.O. Winstedt (2020), A History of Johore (1365-1895): Re-edited version, halaman 171Suzana Haji Othman (2018), Sejarah Pergolakan dan Pergelutan Bendahara Johor-Pahang 1613-1863, halaman 367

Dalam pertemuan mereka, antara perkara yang dibincangkan ialah kelayakan Temenggung Tun Abu Bakar untuk menjadi Pemerintah Johor yang sah dan berdaulat.Suzana Haji Othman (2018), Sejarah Pergolakan dan Pergelutan Bendahara Johor-Pahang 1613-1863, halaman 367-368 Raja Ali Haji bersetuju dengan permintaan Temenggung Tun Abu Bakar untuk menukar gelarannya selepas beliau mengkaji salasilah Temenggung Tun Abu Bakar dan berpuas hati bahawa keluarga Temenggung Johor mempunyai kuasa sebenar ke atas urusan pemerintahan Johor dan Temenggung Tun Abu Bakar berketurunan Sultan Johor ke-10, Sultan Abdul Jalil Riayat Shah IV.Suzana Haji Othman (2018), Sejarah Pergolakan dan Pergelutan Bendahara Johor-Pahang 1613-1863, halaman 368 Tetapi Raja Ali Haji berkata bahawa gelaran baru yang akan digunakan oleh Temenggung Tun Abu Bakar itu bukanlah gelaran Sultan atau Yang Dipertuan Johor atau Yang Dipertuan Muda.Dang Ku Puteri (9 Mac 2018), Sejarah Awal Kesultanan Johor Moden, The Patriots Asia, Diambil daripada https://thepatriots.asia/sejarah-awal-kesultanan-johor-moden/

Pada 7 Mei 1868, Raja Ali Haji mengetuai satu rombongan ke Teluk Belanga, Singapura untuk menabalkan Temenggung Tun Abu Bakar sebagai Maharaja Johor dengan gelaran Maharaja Abu Bakar.R.O. Winstedt (2020), A History of Johore (1365-1895): Re-edited version, halaman 172Dang Ku Puteri (9 Mac 2018), Sejarah Awal Kesultanan Johor Moden, The Patriots Asia, Diambil daripada https://thepatriots.asia/sejarah-awal-kesultanan-johor-moden/ Pada 30 Jun 1868, Maharaja Abu Bakar memperoleh persetujuan daripada British di Singapura berkenaan permintaannya untuk menggunakan gelaran Maharaja.R.O. Winstedt (2020), A History of Johore (1365-1895): Re-edited version, halaman 172Buyong Adil (2020), Sejarah Johor: Edisi Semakan, halaman 275

Selepas kemangkatan Sultan Ali Iskandar Shah, pada 29 Jun 1877, British di Singapura meminta Maharaja Abu Bakar untuk menjadi pemerintah sementara daerah Kesang dan permintaan tersebut dipersetujui oleh Maharaja Abu Bakar.Buyong Adil (2020), Sejarah Johor: Edisi Semakan, halaman 281 Namun, keputusan ini dibantah oleh anakanda sulung Sultan Ali Iskandar Shah iaitu Tengku Alam kerana bertentangan dengan Perjanjian Setia 1855 di mana daerah Kesang merupakan hak milik Sultan Ali Iskandar Shah dan waris-warisnya untuk selama-lamanya.Buyong Adil (2020), Sejarah Johor: Edisi Semakan, halaman 282 Untuk menyelesaikan masalah ini, satu pemilihan diadakan pada 7 November 1877 untuk memilih Pemerintah Kesang yang baru. Dalam pemilihan tersebut, Raja Temenggung Muar dan penghulu-penghulu di Kesang bersetuju untuk memilih Maharaja Abu Bakar sebagai Pemerintah Kesang.Buyong Adil (2020), Sejarah Johor: Edisi Semakan, halaman 288 Pada 5 Februari 1879, Maharaja Abu Bakar diisytiharkan sebagai Pemerintah Kesang dalam satu istiadat yang diadakan di Johor Bahru dan tidak lama selepas itu daerah Kesang menjadi sebahagian daripada negeri Johor.Buyong Adil (2020), Sejarah Johor: Edisi Semakan, halaman 295

Namun, keputusan pemilihan dan pengisytiharan tersebut menimbulkan kemarahan Tengku Alam lalu tercetusnya Perang Saudara Jementah 1879 yang berakhir dengan kemenangan Maharaja Abu Bakar. Tengku Alam kemudian diampunkan dan diberikan elaun bulanan oleh Maharaja Abu Bakar dengan syarat baginda perlu sentiasa berkelakuan baik dan tidak menimbulkan kekacauan. Akhirnya, Tengku Alam tinggal di Istana Kampong Gelam, Singapura hingga akhir hayatnya. Kini, kerajaan Republik Singapura menjadikan Istana Kampong Gelam sebagai pusat kebudayaan dan muzium yang bernama Taman Warisan Melayu untuk mempamerkan warisan dan sejarah orang Melayu Singapura.

Baginda juga merasmikan Penjara Johor Bahru pada tahun 1883.

 Sebagai Sultan Johor (1886–1895) 
Pada tahun 1885, setelah mendengar khabar angin bahawa British di Singapura ingin meletakkan seorang Residen British di Johor, Maharaja Abu Bakar membuat keputusan untuk berangkat ke England.Buyong Adil (2020), Sejarah Johor: Edisi Semakan, halaman 298-299 Pada 11 Disember 1885, Perjanjian Inggeris-Johor 1885 antara Maharaja Johor, Maharaja Abu Bakar mewakili kerajaan Johor dan Setiausaha Tanah Jajahan British, Sir Frederick Arthur Stanley mewakili kerajaan British ditandatangani di Pejabat Tanah Jajahan British di London.Buyong Adil (2020), Sejarah Johor: Edisi Semakan, halaman 302 Dalam perjanjian ini, British mengiktiraf Maharaja Abu Bakar sebagai Sultan Johor yang bergelar Sultan Abu Bakar.Buyong Adil (2020), Sejarah Johor: Edisi Semakan, halaman 304

Pada 13 Februari 1886, Menteri Besar Johor, Dato' Jaafar bin Haji Muhammad telah mengisytiharkan penggunaan gelaran Sultan oleh Sultan Abu Bakar ke seluruh negeri Johor.Buyong Adil (2020), Sejarah Johor: Edisi Semakan, halaman 305 Pada 14 April 1895, Sultan Abu Bakar telah mengadakan istiadat menandatangani dan mengisytiharkan Undang-Undang Tubuh Kerajaan Johor di Johor Bahru, Johor.Buyong Adil (2020), Sejarah Johor: Edisi Semakan, halaman 313-314 Johor telah menjadi negeri Melayu pertama yang mempunyai Undang-Undang Tubuh Kerajaan dan mengamalkan sistem raja berperlembagaan. Sultan Abu Bakar telah melakukan banyak pembaharuan dan pemodenan dalam sistem pentadbiran negeri Johor untuk memajukan Johor dan mengelakkan campur tangan British dalam hal-ehwal pentadbiran Johor.Andaya, A History of Malaysia, pg 199Nadarajah, Johore and the Origins of British Control, pg 48

 Kemangkatan 
Sultan Abu Bakar mangkat pada 4 Jun 1895 di The Bailey's Hotel, South Kensington, London, England, United Kingdom selepas mengalami gering yang berpanjangan kerana menghidap penyakit paru-paru berairWinstedt, A History of Johore (1365–1941), ms 137

Jenazah baginda dibawa kembali ke Tanah Melayu dengan menaiki kapal perang British dari Pulau Pinang. Baginda dimakamkan di Makam Diraja Bukit Mahmoodiah, Johor Bahru, Johor (kini menjadi negeri dalam Malaysia). Anakandanya yang juga Tunku Mahkota Johor, Tunku Ibrahim ditabalkan sebagai Sultan Johor Moden ke-2 pada 7 September 1895.Buckley, An Anecdotal History of Old Times in Singapore, from the Foundation of the Settlement Under the Honourable the East India Company, on 6 February 1819, to the Transfer to the Colonial Office as Part of the Colonial Possessions of the Crown on 1 April 1867, pg 45

 Peninggalan 
Terdapat beberapa bangunan di Johor Bahru dan Muar yang dinamakan bersempena nama baginda iaitu:

 Masjid Negeri Sultan Abu Bakar - dibina dari 1892 hingga 1900,Tate, Karim, Information Malaysia (2005), pg 877
 Maktab Sultan Abu Bakar
 Muzium Diraja Abu Bakar yang merangkumi Istana Besar Johor itu sendiri,Destinations: Johor–Royal Abu Bakar Museum , retrieved 26 April 2009
 Kompleks Sultan Abu Bakar, tempat pangkalan kastam Malaysia sepanjang Laluan Kedua Malaysia-Singapura.

Bangunan tersebut menonjol kerana dibina dengan ciri-ciri seni bina Victoria dan Moor berbanding binaan di sekelilingnya.

 Anugerah dan kehormatan 

 Johor 

50px Darjah Kerabat Johor Yang Amat Dihormati Pangkat Pertama 
50px Darjah Mahkota Johor Yang Amat Mulia

 Antarabangsa 

  : 
50px Darjah Franz Joseph (1893)
  : 
50px Darjah Dua Naga Imperial, Kelas Pertama, Darjah Pertama Empayar China (1892)
  : 
50px Darjah Diraja Kalākaua (1881)
  : 
50px Darjah Bintang India (KCSI) (17 September 1866)
  : 
50px Darjah Mahkota Itali (1891)
  : 
50px Darjah Osminieh (Nishan-e-Osmanieh) Imperial Kelas Pertama (1893)
   : 
50px Darjah Mahkota Kelas Pertama (23 Jun 1880)
   – Duci Ernestine Saxe : 
50px Grand Cross of the Ducal Darjah Wangsa Saxe-Ernestine – 1893
  : 
 Pingat Emas Putera Wales – 1876
50px Darjah St Michael dan St George (GCMG) - Sir (20 Mac 1876)

Salasilah

 Nota kaki 

 Rujukan 

 Lain-lain 


Kategori:Sultan Johor abad ke-19
Kategori:Kelahiran 1833
Kategori:Kematian 1895
Kategori:Sultan Johor – Wangsa Temenggung